Porsche Taycan

Porsche Taycan (2019–) er en fireseters sportsbil fra tyske Porsche.

Den er fabrikkens første rene elbil og ble lansert på hotellet The Thief i Oslo høsten 2019 med Aksel Lund Svindal og Porsches konserndirektør Oliver Blume til stede. Med litt over 400 km rekkevidde og 366 liter bagasjerom er basispris i Norge rundt 1,3 millioner kroner. 

Den kan fås som Turbo og den noe raskere Turbo S, men har ikke turbo. Ifølge fabrikken har den opp mot 700 hestekrefter. Med det nye Performance Kit så klarte den sommeren 2022 å ta over den elektriske rekord på Nürburgring med hele 7:33,3.

Som konkurrenten Audi e-tron GT, er Taycan bygd på J-plattformen med 800 V batteri. 

«Billigmodellen» 4S har «bare» rundt 560 hestekrefter, og koster 400 000 mindre med noe over 400 kilometers rekkevidde.

En enda billigere variant (heter bare 4) ble lansert sommeren 2020, og har kun en motor på 450 hestekrefter og bakhjulsdrift, som med mye mindre utstyr ellers, gir lavere vekt og bedre rekkevidde.

Stasjonsvogna, Cross Turismo, fra 2021 er basert på Mission E og har litt bedre bagasjeplass. Ved lanseringen kostet den fra 850 000 kroner og opp, og kunne fås med tre centimeter ekstra bakkeklaring og et stativ for tre sykler. Varianten Sport Turismo fra 2022 har mindre bakkeklaring og dermed litt lavere pris.

Det ble i 2021 solgt rundt 41 000 Taycan i verden, som er kun halvparten av Porsche Cayenne eller Porsche Macan, men mer enn Porsche 911.  

I 2022 kom GTS med stivere hjuloppheng og litt flere hestekrefter enn 4S. Den kjennetegnes av svarte detaljer og ble i en test vurdert som mer sportslig enn Turbo S.

Referanser

Taycan
Bilmodeller introdusert i 2019
Elbiler